9. การควบคุมภายใน

คณะกรรมการบริษัท ได้จัดการประชุมครั้งที่ 2/2553 เมื่อวันที่ 24 กุมภาพันธ์ 2553
โดยมีคณะกรรมการตรวจสอบ / กรรมการอิสระ 4 ท่าน เข้าร่วมประชุมด้วย
เพื่อให้ความเห็นเกี่ยวกับการประเมินและอนุมัติแบบประเมินความเพียงพอและความเหมาะสมของระบบการควบคุมภายใน
ทั้ง 5 ด้าน
โดยใช้วิธีการซักถามข้อมูลจากฝ่ายบริหารและอนุมัติแบบประเมินระบบการควบคุมภายในที่ฝ่ายบริหารและฝ่ายตรวจสอบภายในร่วมจัดทำ
รวมทั้งบริษัทได้มีการให้คณะกรรมการบริษัททำการประเมินผลการปฏิบัติงานของตนเอง
โดยมีวัตถุประสงค์เพื่อให้พิจารณาทบทวนผลงาน ปัญหาและอุปสรรคต่าง ๆ
รวมทั้งการทำงานของคณะกรรมการให้มีประสิทธิภาพ
โดยคำนึงถึงความรับผิดชอบเพื่อให้สอดคล้องกับหลักการกำกับดูแลกิจการที่ดี
ของตลาดหลักทรัพย์แห่งประเทศไทย

คณะกรรมการบริษัทมีความเห็นต่อระบบการควบคุมภายในเช่นเดียวกับคณะกรรมการตรวจสอบ
โดยให้ความสำคัญต่อระบบการควบคุมภายใน สรุปสาระสำคัญได้ 5 ด้าน ดังนี้

9.1 องค์กรและสภาพแวดล้อม

คณะกรรมการกำหนดวิสัยทัศน์ พันธกิจ และวัตถุประสงค์ไว้อย่างชัดเจน
และจัดให้มีโครงสร้างองค์กรได้อย่างเหมาสม
โดยเน้นความคล่องตัวเพื่อให้สอดคล้องกับสภาพธุรกิจที่มีการแข่งขันสูง
และสภาพแวดล้อมที่เปลี่ยนแปลงไป
โดยมีการกำหนดเป้าหมายดำเนินธุรกิจของบริษัททั้งระยะสั้นและระยะยาว
รวมทั้งกำหนดตัวชี้วัดความสำเร็จในระดับบริษัท และระดับหน่วยงาน
โดยบริษัทได้ยึดหลักกำกับดูแลกิจการที่ดี เพื่อยึดถือเป็นแนวทางปฏิบัติงาน
รวมทั้งส่งเสริมให้พนักงานทุกคนในองค์กรมีความใส่ใจ ร่วมมือ ซื่อสัตย์ พัฒนา ใฝ่หาความรู้
สู่ความเป็นเลิศ เพื่อเป็นกรอบและทิศทางในการดำเนินงาน

9.2 การบริหารความเสี่ยง

บริษัทฯ ได้ให้ความสำคัญกับการบริหารความเสี่ยง โดยแต่งตั้ง คณะกรรมการบริหารความเสี่ยง
(Risk Management Committee) ทำการติดตามการบริหารความเสี่ยงจากหน่วยงานต่างๆ
รวมทั้งจัดให้มีระบบการรายงานและติดตามผลการบริหารความเสี่ยงให้สอดคล้องกับสถานการณ์ปัจจุบัน
ทั้งนี้บริษัทฯ ได้จัดให้มีการฝึกอบรมและฝึกซ้อมทำแผนการดำเนินธุรกิจอย่างต่อเนื่อง
พร้อมทั้งกำหนดผู้ประสานงานความเสี่ยง และผู้รับผิดชอบความเสี่ยงในหน่วยงานต่างๆ
รวมทั้งบริษัทฯ
ได้ทำการประเมินปัจจัยความเสี่ยงที่อาจส่งผลกระทบต่อการดำเนินธุรกิจและเป้าหมายของบริษัทฯ
ประกอบกับการติดตามทบทวนความเสี่ยงเพื่อปรับปรุงและเชื่อมโยงเข้ากับแผนกลยุทธ์ของบริษัทฯ

9.3 กิจกรรมควบคุม

บริษัทมีการกำหนดขอบเขต อำนาจหน้าที่ และวงเงินอนุมัติของฝ่ายบริหารแต่ละระดับอย่างชัดเจน
นอกจากนั้นยังมีการกำหนดมาตรการที่รัดกุมในการพิจารณาการกระทำธุรกรรมที่เกี่ยวกับผู้ถือหุ้นรายใหญ่
กรรมการ ผู้บริหาร หรือผู้ที่เกี่ยวข้องกับบุคคลดังกล่าว
ซึ่งจะคำนึงถึงผลประโยชน์สูงสุดของบริษัทเป็นหลัก
และการอนุมัติธุรกรรมดังกล่าวต้องผ่านการพิจารณาของคณะกรรมการบริษัท

9.4 ระบบสารสนเทศและการสื่อสารข้อมูล

บริษัทได้จัดให้มีข้อมูลนำเสนอต่อคณะกรรมการเพื่อประกอบการตัดสินใจอย่างเพียงพอ นอกจากนี้
บริษัทยังมีระบบการจัดเก็บเอกสารที่ครบถ้วนและเป็นหมวดหมู่
รวมทั้งใช้นโยบายบัญชีตามหลักการบัญชีที่รับรองทั่วไปและเหมาะสมกับลักษณะธุรกิจของบริษัท

9.5 การติดตามและประเมินผล

บริษัทฯ มีการพิจารณาและติดตามผลการดำเนินงานของฝ่ายบริหารให้เป็นไปตามเป้าหมาย
และมีการเปรียบเทียบกับบริษัทซึ่งอยู่ในอุตสาหกรรมเดียวกัน หากผลการดำเนินการต่ำกว่าเป้าหมาย
จะมีมติให้ฝ่ายบริหารรับไปดำเนินการแก้ไขและรายงานต่อคณะกรรมการบริษัท
นอกจากนี้บริษัทได้จัดให้มีฝ่ายตรวจสอบภายใน
ทำหน้าที่รายงานผลการตรวจสอบโดยตรงต่อคณะกรรมการตรวจสอบ

บริษัทฯ มีการประชุมคณะกรรมการตรวจสอบในปี 2552 รวมทั้งหมด 8 ครั้ง
เพื่อพิจารณาและติดตามผลการดำเนินงานอย่างสม่ำเสมอ มีการปฏิบัติตามเป้าหมายที่กำหนดไว้
ระบบการควบคุมภายในเป็นไปอย่างต่อเนื่องและมีการปรับปรุงแก้ไขเพื่อให้สอดคล้องกับสถานการณ์ที่เปลี่ยนแปลงไป
ซึ่งได้รายงานผลการสอบทานงบการเงินต่อคณะกรรมการบริษัททุกไตรมาสเพื่อทราบเป็นปกติ
และรายงานผลการประชุมคณะกรรมการตรวจสอบในงานด้านต่างๆ ต่อประธานกรรมการบริษัทฯ
เพื่อรับทราบทุกครั้ง โดยมีรายละเอียดการเข้าร่วมประชุมกรรมการตรวจสอบ ดังนี้

  ------------------------- -------------- -------------- ----------------
  รายชื่อกรรมการ              วาระปกติ รวม 4  วาระพิเศษ รวม 4 หมายเหตุ
                            ครั้ง            ครั้ง            

  1. นายสม วรรณประภา        4              4              

  2. นายพรเทพ พัวพรพงษ์       4              4              

  3. นางเรวดี ต.สุวรรณ        4              4              

  4. พลโทหญิงสำอางค์ ทองปาน   2              3              แต่งตั้งเมื่อ 30 / 06
                                                          / 2552
  ------------------------- -------------- -------------- ----------------